Historikeren Robin Law skrev i 1993 at Hangbe mest sannsynlig var oppdiktet på 1900-tallet, for at man skulle ha en slags mytisk grunnlegger i historien om «amasonene», Dahomeys kvinnelige krigere. Han begrunnet sin teori med at ingen tidligere skriftlige kilder hadde omtalt henne. Historikeren Stanley B. Alpern viste i 1998 at dette ikke var helt riktig. Hun ble omtalt av Victor-Louis Maire som publiserte sin bok i 1905, men samlet informasjonen i landet i 1894. Han registrerte navnet på 59 (mannlige) avdelinger i den dahomeiske hæren, opprettet av konger fra Wegbaja (regjeringstid 1645–1685) til Behanzin (regjeringstid 1889–1894). Den åttende avdelingen, «Zokhenou», ble etablert under kong Akaba, og kaltes også «Dronning Angbes kompani». alt=Fotografi av et applikert teppe med navn og regjeringstid for tolv av Dahomeys konger|miniatyr|Applikert veggteppe med navn og regjeringstid for 12 av Dahomeys regenter. Hangbe og Adandozan mangler Den første som skrev mer utfyllende om Hangbe, var en fransk embetsmann i Dahomey, Auguste le Hérissé, i 1911. Han hadde fått sin informasjon fra Agbidinoukoun, bror av kong Behanzin. Agbidinoukoun var en tidligere («skald», gjenforteller av kongenes og landets historie) ved det dahomeiske hoffet. Da han møtte Le Hérissé eksisterte ikke Dahomey lenger som et kongedømme med hoff, så han kunne snakke fritt. Han fortalte at Akaba hadde en tvillingsøster, Hangbe, og at Akaba og Hangbe hadde en yngre bror som het Dosu. Dette var det navnet fon-folket ga sin første sønn født etter tvillinger.